**200903**

**Уақыт кестесінен тыс мінажат**

***«Сендерге өте маңызды шындықты айтайын: Мен жасаған кереметтер сияқтыларды Маған сенуші де істейді, тіпті одан да зорларын істейді, себебі Мен Әкеме барамын. Менің атымнан Әкемнен не сұрасаңдар да, орындаймын, сонда Әкенің ұлылығы Өзінің рухани Ұлы арқылы көрінеді.»***

***(Жохан 14:12-13)***

Теодор Адамс, бір кішкентай бала туралы әңгіме айтып берген. Осы кішкентай бала, кейде кешке мінажат етудің қажеті жоқ деп санайтын, өйткені оның ойынша оған ештеңе қажет болған жоқ. Сіздің өміріңізде осы бала сияқты ойлайтын кезіңіз болды ма? Ал, сіздің өміріңізде Құдай белгілі бір мінажатыңызға жауап берсе, сіз Құдай үшін кез келген нәрсені жасайсыз деп сұраған кезініз болды ма?

Мүмкін сізді жауларыңыз қоршап алған кезде, мүмкін, аурухана дәлізінде немесе кішкентай балаңыздың ауыр халде жатқанын көрген кезде болған шығар. Мүмкін, жұбайыңыз сізді тастап кетпекші болған кезде мінажат еткен боларсыз, сол кезде сіз: «Құдайым, мен Сен үшін бәрін істеймін, тек бұған жол бермеші!» - деп мінажат еткен шығарсыз. Сол кезде дағдарысыңыз бірден аяқталып, ұрыстың түтіні басылып қалады. Сіздің балаңыз сауығып кетеді. Сіздің жұбайыңыз сізбен бірге қалады. Құдай сіздің мінажатыңызға жауап берді. Енді не болады?

Көптеген адамдар, мінажат - бұл Құдайдың күшін өздерінің өміріне қатыстырудың негізгі құралы екенін ұмытып, үлкен батаны жіберіп алады. Пауыл Салоникадағы бір топ сенушілерге жазған хатында: «Құдайға үздіксіз сиыныңдар» (Салониқал. 1-хат 5:17) - деп айтқан. Кейбіреулер былай айтулары мүмкін: «Пауылдың неге мұндай кеңес бергенін түсінемін. Оған үнемі римдіктерден қауіп төнді немесе амфитеатрдағы арыстандарға лақтырылмақшы болды. Оған көп мінажат ету керек болған шығар. Бірақ, мен, өмір сүруім үшін ақша табуым керек. Қалайша үздіксіз мінажат ете аламын?» Сөйтіп, сіз күнделікті жұмысыңыз туралы, жұмыс кестеңіз туралы ойлана бастайсыз.

Екінші ғасырда адамдар, бірінші ғасырдағы адамдарға қарағанда өз күндерін мүлдем басқаша бастайды, бірақ Пауылдың кеңесі кез-келген танымал медициналық журналдарға қарағанда әлдеқайда заманауи болып келеді. Пауыл күніне жиырма төрт сағатты Құдай алдында мінажат етумен өткізу керек деп айтқан жоқ. Ол бізге аспанмен үнемі байланыста болуды ұсынады. Ол былай дейді: «Сіздің өміріңіздегі барлық жағдайлар үшін Құдайдан басшылық пен нұсқаулық алу үшін Құдайға құлақ салыңыз».